એક ઊંચી જગ્યાએ જઈને હું ઊભો હતો. સામે સમુદ્રકિનારો દેખાતો હતો. ઉત્તરેથી આવીને બલાલાના કિનારે ઊતરતાં બે આકર્ષક આર્મિ હવાઈજહાજોને ક્યુલિઅનના બીજા હજારો લોકોની સાથે ઊભો રહીને હું જોઈ રહ્યો. સ્વચ્છ સફેદ પોષાકમાં સજ્જ ડૉ. બોંડ અને ડૉ. ડોમિનીગ્ઝ ઝડપથી ચાલતાં હવાઈજહાજ સુધી પહોંચ્યા. કિનારે ઊભેલા અધિકારીઓએ એમને સલામી આપી. ડૉ. બોંડ અને ડૉ. ડોમિનીગ્ઝ હવાઈજહાજમાં ચડી ગયા. હવાઈજહાજ કિનારા પર સરકવા લાગ્યાં અને કોરોનના વહેલી સવારના પડછાયા નીચે આવ્યાં, એ સાથે જ હળવેકથી હવામાં ઊંચકાયાં, અને ટાપુના ઊંચા ઊછળતાં મોજાં પર થઈને અલોપ થઈ ગયા. ગર્વથી હું ફૂલાતો હતો. છેવટે આર્મિ પણ આ રમતમાં જોડાઈ જ ગઈ હતી!